Predkladacia správa

Vláda SR sa vo svojom programovom vyhlásení zaviazala, že vytvorí „mechanizmus na odobratie podvodne získaných vysokoškolských a vedecko-pedagogických titulov, ktorý bude riešiť individuálne aj systémové zlyhania“.
Na tento záväzok nadväzuje aj návrh jedného z krátkodobých štrukturálnych opatrení prijatých vládou SR v septembri 2010. Podľa tohto opatrenia "Vláda vytvorí mechanizmus na odobratie podvodne získaných vysokoškolských a vedecko-pedagogických titulov, ktorý bude riešiť individuálne aj systémové zlyhania. Jeho obsahom bude úprava konania na odobranie titulov, ak boli získané korupciou, klientelizmom, pomocou fiktívnej alebo sfalšovanej skúšky, či plagiátorstvom pri dodržaní zásady zákazu retroaktivity. Rozhodnutie o odobratí individuálneho titulu bude v kompetencii vysokej školy, ale za účasti ďalších aktérov na rozhodovaní."
Tento materiál obsahuje základné prvky navrhovaného mechanizmu odoberania titulov. Navrhnutý mechanizmus bude zapracovaný do návrhu novely zákona o vysokých školách, ktorý Ministerstvo školstva, vedy, výskumu a športu SR pripraví v roku 2011, a ktorého účinnosť sa navrhne od 1. 1. 2012.
Materiál má informatívny charakter, z toho dôvodu nebol predložený na medzirezortné pripomienkové konanie. Materiál nemá priamy vplyv na verejné financie, hospodársku a podnikateľskú sféru, životné prostredie a zamestnanosť.